Peterburi Jaani kirik

Peterburi Jaani kirik on 1860. aastal valminud luteri kirik Peterburis aadressil Dekabristide tänav 54A (ulitsa Dekabristov; toona Ofitserskaja ulitsa). Kirik on Peterburi Jaani koguduse omanduses. Jaani kirikul on eesti kultuuriloos oluline koht. Kirikuõpetajana on seal töötanud Jakob Hurt ja Villem Reiman, organistina Mihkel Lüdig ja Rudolf Tobias. Kiriku tegevusega olid seotud veel mitmed tuntud eesti kultuuritegelased. 1917. aastal kogunes Jaani kiriku juures 40 000 eestlast, kes läksid sinimustvalgete lippudega rongkäigule. 1930. aastal võõrandati kirik koguduselt ja Nõukogude ajal tegutses seal mitu asutust. 1997. aastal anti hoone 1994. aastal taas tegevust alustanud kogudusele tasuta tähtajatuks kasutamiseks. 2009. aasta märtsis algasid hoone ennistamistööd. Kirik pühitseti uuesti 20. veebruaril 2011. Kogudus hakkas hoonet tagasi taotlema. Peterburi linnavalitsus tagastas pühakoja kogudusele 2012. aasta sügisel. Ajalugu Võistlus kiriku projekti saamiseks korraldati 1858. aastal. Kiriku projekteeris Harald von Bosse. Aasta hiljem pandi hoonele nurgakivi ja 27. novembril 1860 õnnistati kirik sisse. Raha kiriku ehitamiseks saadi üle-eestilisest korjandusest ja 55 000 rubla annetas selleks ka Vene keisririik. Uusromaani stiilis kirikus oli 800 istekohta ja ühtekokku mahutas see 2000 inimest. 1930. aastal võõrandati kirik koguduselt. Kirikutorn võeti maha, hoonele ehitati vahelaed ja fassaadile poolringikujuline trepikoda. Hoones tegutses Nõukogude ajal mitu asutust. Alates 1970. aastatel seal tegutsenud Leningradi ehitustrusti väljakolimisest hoone lagunes. Hoone sai oma algse välisilme tagasi restaureerimise käigus kevadel 2010 ja pühitseti uuesti 20. veebruaril 2011. Restaureerimine läks maksma ligikaudu 130 miljonit krooni (u 8,3 miljonit eurot). Kiriku sisekujunduse autor on Juta Lember. 38-meetrise torni tipus on 6,6-tonnine kullatud ristiga tornikiiver. Kogudus Pikemalt artiklis Peterburi Jaani kogudus Vaata ka Peterburi Vene õigeusu eesti koguduse Püha Issidori Kirik Dresdeni reformeeritud kirik Viited Kirjandus Busch, Eduard Heinrich von. Materialien zur Geschichte und Statistik des Kirchen- und Schulwesens der evangelisch-lutherischen Gemeinden in Russland. St. Petersburg: Comissionsverlag von G. Haessel, 1862, seite 65 Välislingid Asukoht Google kaardil St Petersburg, ulitsa Dekabristov 54a Peterburi Jaani kirik 1860–2010, Eesti Peterburi Peakonsulaadi koduleht Ago Pärtelpoeg. Peterburi Jaani kogudus ootab kodu-eestlaste annetusi, Eesti Kirik, 11. juuni 2003 Malle Elvet. Peterburi Jaani kirikust saab kultuuripühamu, Lõunaleht, 1. aprill 2010 Malle Elvet. 150 aasta eest sai õnnistuse Peterburi Jaani kirik, Lõunaleht, 2. detsember 2010 Peterburi Jaani kogudus saab kingitusena lipu, Postimees, 5. detsember 2010 Põder: Peterburi Jaani kirik on oluline kõigi jaoks, Eesti Kirik, 18. veebruar 2011 President Ilves avab Peterburis Jaani kiriku, EPL, 20. veebruar 2010 Ilves: Peterburi Jaani kirik tähistab eestlaste vabadustahet, EPL, 20. veebruar 2011 Paet: Jaani kirikuga taastame Peterburis eestlaste eneseväärikuse, EPL, 20. veebruar 2011 Jänes: Peterburi Jaani kirik on Eesti kultuuri koda, Delfi, 20. veebruar 2011 Kultuuriministeerium ei luba Eesti Kontserdil lõpetada lepingut Peterburi Jaani Kirikuga ERR kultuur, 11. mai 2022 Peterburi Jaani kiriku omanik tahab lõpetada lepingu Eesti Kontserdiga ERR, 9. november 2023